ועדת הכלכלה, כנסת 20, פרוטוקול מספר 116, 2015-12-22 09:30

יעקב פרי: אנחנו פותחים את ישיבת ועדת הכלכלה הבוקר בהצעת חוק לתיקון פקודת התעבורה, 2015, שהייתה הצעת חוק פרטית – לי כתוב אחרת – שנכנסה לתוקפה ב-1 בפברואר 2015 והיא אז קבעה כי חובה על רשות הרישוי לציין בטופס חידוש רישיון הנהיגה את מספר הנקודות התקפות שרשומות לחובתו של הנהג.

יעקב פרי: התברר שחישוב הנקודות התקפות שמבצעת רשות הרישוי אינו מבוצע או בדרך הנכונה או שישנה איזושהי בעיית מערכות.

יעקב פרי: כתוצאה מזה מופיע נתון שגוי בטפסים של חידוש הרישיון.

יעקב פרי: מדובר, ללא ספק, באפשרות, אולי לא מכוונת, של הטעיית הציבור.

יעקב פרי: אנחנו נעסוק הבוקר, אני מקווה שלא זמן רב מדי, בתיקון או להתלות על מנת לאפשר תקופת זמן שאותה גם נצטרך לקבוע, להתארגנות המערכות הרלוונטיות, אם זה משרד התחבורה, רשות הרישוי, אם זה משטרת ישראל, לטיפול בעניין הזה.

יעקב פרי: עד כמה שאני מבין, אנחנו נעסוק בסעיפים, אם אנחנו מחזיקים את פקודת התעבורה, את החוק עצמו, בסעיפים קטנים 69א(1) ו-(2).

יעקב פרי: אני מציע שנפתח בעורכת דין חוה ראובני.

יעקב פרי: היא מוכרת לנו , לי לפחות, מהדיון אתמול ובטח הרבה יותר מזה, ואחר כך נאפשר גם למשטרה ולגורמים נוספים, אם יהיו, שירצו להתייחס.

יעקב פרי: אני מציע שתתייחסו לשלושה נושאים: 1.

יעקב פרי: מה אתם מציעים להתלות או לתקן; 2.

יעקב פרי: נמקו, כמובן; 3.

יעקב פרי: לכמה זמן.

יעקב פרי: בבקשה, גברתי.

<חוה ראובני: תודה, אדוני.

<חוה ראובני: למעשה, בדברי הפתיחה שלך סיכמת את הדברים שעמדתי לומר.

<חוה ראובני: החוק הזה, תיקון מס' 111 לפקודת התעבורה, שמטיל את החובה לרשום את סך כל הנקודות התקפות ואת ההפניה לקבלת מידע נוסף, התקבל בתמיכת הממשלה.

<חוה ראובני: חשבנו שזה מידע נכון ורלוונטי לציבור, גם כהרתעה, כדי שיבין מה יהיו ההשלכות של שיטת הניקוד היה ויעשה עברות וכשמדובר בדוח מסוים שקיבל, איך זה צפוי להשפיע עליו מבחינת הנקודות.

יעקב פרי: תסבירי לי דבר אחד שאביגל אמנם הסביר לי, כאשר אני כנהג מקבל דוח תנועה עם או בלי ברירת קנס, כתוב לי שם מספר הנקודות שאני אקבל?

<חוה ראובני: כתוב בגוף הדוח.

<חוה ראובני: אם תורשע בה, זה מספר הנקודות שבו תחויב.

<חוה ראובני: לא כל העבירות חייבות ניקוד

<ציון מזרחי: זה לא כמו ב"ישראכרט", זה לא זכות.

<חוה ראובני: בכל אופן, חשבנו שזה נכון, חשבנו שיש בזה הרתעה לנהגים שמבצעים עבירות, חשבנו שזה גם שיקול רלוונטי מבחינת הנהג להחליט אם ואיך לטפל בדוח שהוא קיבל.

<חוה ראובני: יש נהגים שגם אם הם כופרים בעבירה ומשוכנעים שלא ביצעו אותה, אם מדובר רק בלשלם 100 שקל - - -

יעקב פרי: יש נהגים שלא כופרים?

<חוה ראובני: המשטרה אולי יכולה לספר חוויות מהכביש.

<חוה ראובני: אבל יש נהגים שיגידו: אם אין בזה נקודות, אני אשלם 250 שקל ואשכח מזה מאשר לנהל הליכים.

<חוה ראובני: אם יש בצד זה גם 6 נקודות, אז אולי אני אשקיע בזה איזשהו מאבק אם אני משוכנע שאני חף מפשע.

<חוה ראובני: התברר שהמונח "נקודות מורכבות" מוגדר בתקנות התעבורה במסגרת שיטת הניקוד.

<חוה ראובני: הוא מונח מורכב.

<חוה ראובני: יש הרבה מאוד יסודות שיוצרים את המסקנה האם נקודות מסוימות תקפות או לא.

<חוה ראובני: זה קשור למועד ביצוע נעבירה, זה קשור למועד ביצוע עבירות נוספות, זה קשור לסך כל הנקודות שבוצעו בתקופת שנתיים, ואם יש 22 נקודות בשנתיים, אז כמה בוצעו ב-4 שנים.

<חוה ראובני: זה קשור בשאלה האם הוטלו אמצעי תיקון והאם הם בוצעו ומתי.

<חוה ראובני: זה מורכב והמערכת בנויה לחשב את זה על פי העבירה האחרונה שהתקבלה.

<חוה ראובני: בנוסף, יש פער מונחים מסוים, כאשר נקודות שהן לא תקפות הן לא נמחקות, הן עדיין רשומות, הן רק לא תקפות, הן שמורות בארכיב.

<חוה ראובני: היה ויתקבלו עבירות נוספות יש מה שאני מכנה "תחיית המתים".

<חוה ראובני: אם ברבות השנים תתקבל הרשעה בעבירה שבוצעה שנים קודם והיא בתוך תקופה של שנתיים מעבירה שכבר לא תקפה, היא תחזור לתחייה.

<חוה ראובני: בגלל כל המורכבות הזאת התוצאה הייתה שברישום מספר הנקודות התקפות היה קצר תקשורת בינינו לאגף מערכות מידע ופער הבנה למה הכוונה ומה צריך בדיוק לכלול בזה.

<חוה ראובני: התוצאה היא שאנשים מקבלים נתון שהוא משפטית שגוי.

<חוה ראובני: הוא נכון מבחינת מה שרשום במערכת.

<חוה ראובני: הנקודות האלה תקפות, לא ממציאים להם נקודות חדשות, לא ממציאים להם נקודות שלא קיימות.

<חוה ראובני: אבל מבחינת התוקף המשפטי שלהם הנתון הזה לא נכון.

<חוה ראובני: כשהתחלנו לבצע את החוק כשהוא נכנס לתוקף בפברואר 2015 התחלנו לקבל תלונות.

<חוה ראובני: בשנת 2015 היו מעט יחסית חידושי רישיונות – אם אני לא ברורה, תעצרו אותי – ב-2006 עברנו מחידוש רישיונות פעם ב-5 שנים לפעם ב-10 שנים.

<חוה ראובני: 2015 הייתה השנה האחרונה שבה כמעט לא היו חידושים, ב-2016 יהיו לנו חצי מיליון.

<ציון מזרחי: - - - הבא.

<חוה ראובני: אז אם כבר ב-2015 ראינו לא מעט פניות ציבור ותלונות על הנתון הנכון שקודם כל העמיד אותנו על כך שיש בעיה, אנחנו נקבל מבול של פניות ציבור, כאשר אנחנו כמערכת לא יודעים לתת תשובות.

<חוה ראובני: לכן, אנחנו מבקשים להקפיא את החוק הזה.

<חוה ראובני: כדי לא להטעות את הציבור, היו לנו שתי ברירות גרועות: לתת לציבור מידע לנכון ולהפר את החוק או לא לתת את המידע וגם להפר את החוק.

<חוה ראובני: בין שתי האפשרויות הגרועות האלה בחרנו את האפשרות של קודם כל להפסיק להטעות את הציבור, להפסיק לתת לציבור מידע שהוא לא יכול לטפל בו.

<חוה ראובני: ברגע שהתקבלה החלטה, תוך 3 ימים כבר היה תזכיר חוק באוויר ותוך חודש כבר אנחנו יושבים פה עם הצעת חוק לתת לנו את השנה לכתוב את התכניות מחדש.

<חוה ראובני: המורכבות שתיארתי על איך מחשבים את זה והצורך לחשב נכון, לא לכניסת נקודות חדשות לפי הלוגיקה של המערכת לפי שיטת הניקוד, אלא בנקודת זמן אקראית מבחינת העבירות, אנשי המחשוב שלנו אומרים שזה מאוד-מאוד מורכב מבחינתם, זן לוגיקה חדשה לגמרי, ולכן נדרש לנו הזמן כדי לבנות מערכת שתיתן את המידע.

יעקב פרי: אתם מציעים, משרד התחבורה, להקפיא את סעיף 69א כולו?

<חוה ראובני: לא.

<חוה ראובני: 69א כולו הוא כל שיטת הניקוד.

יעקב פרי: מה אתם מציעים ב-69א?

יעקב פרי: בסעיפים (ד)-(ה), מה אתם מציעים, או למחוק או להתלות?

<חוה ראובני: אנחנו מבקשים להקפיא, להתלות את סעיף קטן (ה) שמטיל עלינו חובה לתת את הנתונים האלה.

<חוה ראובני: אני יודעת שתכף תעלה פה בקשה של המשטרה שבעקבות זה לעשות את התיאומים הנדרשים בסעיף קטן (ד) שמטיל את החובות עליהם.

<חוה ראובני: זאת הבקשה שלנו: לעצור את זה, לחזור למצב טרום 1 בפברואר 2015.

יעקב פרי: זה ברור.

יעקב פרי: לכמה זמן?

<חוה ראובני: עד סוף 2016.

יעקב פרי: זאת ואמרת דצמבר 2016.

יעקב פרי: ואם אנחנו מסכמים את בקשת, עמדת, משרד התחבורה: הקפאת 69א(ה)ה לשנה.

<חוה ראובני: קצת יותר משנה.

<חוה ראובני: מהיום שהפסקנו למסור, כדי שלא נהיה בהפרה.

יעקב פרי: סוף 2016.

יעקב פרי: משטרה, בבקשה.

<רוית הופמן: אני מאגף התנועה.

<רוית הופמן: לנו אין בעיה עם הבקשה של משרד התחבורה לדחות את תחולת הסעיף.

<רוית הופמן: אנחנו רק נבקש שכפועל יוצא גם הסיפה של סעיף קטן (ד) תידחה בהתאם.

יעקב פרי: תנסי להיות ספציפית.

<רוית הופמן: סיפה מהמילים: "וכן דרכי התקשרות עם רשות הרישוי לקבלת מידע נוסף כמור בסעיף קטן (ה), כפי שמסרה רשות הרישוי למשטרת ישראל".

יעקב פרי: למה?

<רוית הופמן: כלל שהחוק הזה נגע למשטרה, היינו אמורים לפרסם בדוח התנועה דרכי התקשרות ליצירת קשר עם רשות הרישוי כדי לקבל מידע אודות הנקודות שעומדות לחובתו.

יעקב פרי: אני רוצה לנסות לקצר.

יעקב פרי: אם נמחק בסעיף (ד) בשורה השלישית "לקבלת מידע נוסף" את המילה "נוסף", זה עונה על בקשותייך כי מידע מרשות הרישוי על רשימת העבירות שלו, הנהג מבקש ויכול לקבל ואין בזה בעיה, לא את מספר הנקודות.

<רוית הופמן: אוסיף ואציין שהיום על גבי דוח התנועה שנהג מקבל לידיו מופיע מספר הטלפון של משרד התחבורה.

<רוית הופמן: זאת אומרת, יש דרך התקשרות קיימת עוד לפני שהחוק נכנס לתוקף.

<רוית הופמן: הנהג יכול ליצור באמצעות מספר הטלפון הזה קשר.

<רוית הופמן: כפי שאתה רואה בנוסח החוק, "כפי שמסרה רשות הרישוי למשטרת ישראל", אנחנו לא קיבלנו מרשות הרישוי שום דרך התקשרות נוספת שאותה הם מעוניינים שנפרסם בדוח.

<רוית הופמן: זאת אומרת שאם מבחינת הוועדה - - -

יעקב פרי: את אומרת שהנהג בין כה וכה מקבל אמצעי תקשורת, התקשרות, למשרד הרישוי.

<רוית הופמן: ממילא זה מופיע על גבי הדוח.

<רוית הופמן: לכאורה, אנחנו אומרים - - -

יעקב פרי: סליחה שאני קוטע אותך, בסעיף (ה) קטן יש אפשרות לנהג, אם אני לא טועה, לבקש את כל רשימת העבירות שלו.

יעקב פרי: אבל עוד מעט נבדוק את ספציפית.

<רוית הופמן: זה מה שאני אומרת.

<רוית הופמן: כרגע אנחנו עומדים בדרישת החוק ויש הפנייה למספר הטלפון של רשות הרישוי.

<רוית הופמן: ככל שמשרד התחבורה מעוניין שנפרסם דרך התקשרות נוספת, וכפי שניתן לראות בנוסח הסעיף, רשות הרישוי צריכה למסור למשטרת ישראל במכתב רשמי את דרכי ההתקשרות הנוספים.

<רוית הופמן: ככל שיש רצון לפרסם דרך התקשרות נוספת, ואני מניחה שהכוונה היא לאתר האינטרנט, אנחנו נבקש לדחות את - - -

יעקב פרי: זה נראה לי קל.

יעקב פרי: נקרא יחד את סעיף (ד), ברשותך.

<רוית הופמן: כפי שהבנתי מעורכת הדין חווה ראובני, כרגע רשות הרישוי לא מסוגלת לתת מידע מלא לנהג.

יעקב פרי: אני רוצה שני דברים.

יעקב פרי: אחד, לשאול את אדוני, אני מבין שאתה ציון מזרחי, מנהל אגף רישוי, מדוע עד כה לא נמסרו למשטרה דרכי התקשרות נוספות חוץ ממספר הטלפון?

יעקב פרי: תענה לי בקיצור על זה.

יעקב פרי: נחזור אליך, אם תרצה להתייחס, כי אנחנו עם המשטרה עדיין.

<ציון מזרחי: אני רוצה לשמוע את הכול.

<ציון מזרחי: יושב כאן גם מנהל אגף המחשוב שלנו.

<ציון מזרחי: קודם נשמע את הכול.

יעקב פרי: גברתי עורכת הדין, בסעיף (ד) כתוב, בואי נקרא יחד: "נמסרה לאדם הודעת תשלום קנס בשל עבירת תעבורה, יצוין בטופס ההודעה מספר הנקודות שירשמו לחובתו של אותו אדם אם יורשע בעבירה".

יעקב פרי: עד כאן אין למשטרה בעיה.

<רוית הופמן: נכון.

<רוית הופמן: זה קיים היום.

יעקב פרי: יפה.

יעקב פרי: "וכן דרכי התקשרות עם רשות הרישוי לקבלת מידע" – לטעמי, צריך למחוק את המילה "נוסף" כי הוא מתייחס, לטעמי, לסך הנקודות – "כאמור בסעיף קטן (ה), כפי שמשרה רשות הרישוי למשטרת ישראל.

יעקב פרי: ".

יעקב פרי: הטענה שלך, גברתי, היא שיש לכם מספר טלפון הוא כתוב בגוף דוח התנועה אבל אין את אתר האינטרנט, נכון?

<רוית הופמן: אנחנו לא קיבלנו הודעה.

יעקב פרי: זאת אומרת, אם נשאיר את הסוף, אנחנו לא ממלאים אותו כרגע, להוציא מספר טלפון.

יעקב פרי: משרד הרישוי או רשות הרישוי צריכה להעביר למשטרה דרכי התקשרות נוספות על מנת שיוכלו להיכנס לדוח התנועה שמקבל הנהג.

<דרור וגשל: יש פה איזשהו בלבול.

<דרור וגשל: רשות הרישוי מסרה להם דרכי התקשרות ויש דרכי התקשרות ולכן ממלאים היום את כל החוק הזה, גם אם - - -

יעקב פרי: היא אומרת שלא.

<דרור וגשל: יש טלפון.

יעקב פרי: זה מבחינתך מספק?

<דרור וגשל: מספק.

יעקב פרי: מספק.

יעקב פרי: יפה.

<ציון מזרחי: דרך התקשרות מצוינת.

<ציון מזרחי: 24 שעות ביממה.

<דרור וגשל: הבעיה היחידה היא שבסעיף קטן (ד) כתוב שהם ימסרו את מספר הטלפון בשביל לקבל מידע נוסף כאמור בסעיף קטן (ה).

יעקב פרי: מחקתי את המילה "נוסף".

<דרור וגשל: לא מספיק למחוק "נוסף" כי מידע נוסף הוא מוגדר בסעיף קטן (ה).

<דרור וגשל: הוא לא בדיוק מוגדר, אבל מפורט מהו המידע ואת כל הסעיף הזה אנחנו הולכים למחוק.

יעקב פרי: לא.

יעקב פרי: אנחנו לא הולכים למחוק.

יעקב פרי: בינתיים אני אמרתי שהולכים למחוק, אמרתי שהולכים לשנות - - -

<דרור וגשל: זאת הבקשה.

יעקב פרי: נכון.

<דרור וגשל: פה הבעיה.

<דרור וגשל: לכן הבקשה היא להוריד את כל העניין הזה של מידע נוסף כאמור בסעיף קטן (ה).

<דרור וגשל: אפשר עדיין להשאיר שהמשטרה תציין דרכי התקשרות עם רשות הרישוי.

יעקב פרי: זה היא אומרת שמבוצע.

<דרור וגשל: - - - אז אפשר להשאיר את זה - - -

<ציון מזרחי: - - - זכאי - - -

יעקב פרי: אין בעיה.

יעקב פרי: אז אנחנו נחליט לגבי הסיפה של סעיף (ד) אחרי שנמצא את סעיף (ה) קטן, אמת?

<דרור וגשל: עדיף.

<חוה ראובני: למעשה, בקשתה של גברת הופמן, אם היא מתקבלת, למחוק את הסיפה של סעיף קטן (ד), זה בעצם להשעות את התוקף של תיקון פקודת התעבורה מספר 111 כולו.

יעקב פרי: לזה, ממלא מקום יושב-ראש הוועדה לא ייתן את ידו.

יעקב פרי: מי אדוני?

<מרדכי פדר: אני מארגון "מתונה".

<מרדכי פדר: רציתי להגיד שמה שכתוב פה "לקבלת מידע נוסף" לא מדובר על דרכי תקשורת נוספות אלא על מידע נוסף שאומר: סך הנקודות העומדות - - -

יעקב פרי: לכן אמרתי שאני מציע למחוק את המילה "נוסף".

<מרדכי פדר: לא, לא, אדוני.

<מרדכי פדר: היא טוענת שאין להם את כל דרכי התקשורת.

<מרדכי פדר: אבל אין עוררין שצריך להיות דרך - - -

יעקב פרי: לפי דעתי, אם אני יורד לעומק דעתך, הבעיה שלשמה אנחנו מתכנסים היא חוסר יכולת של התארגנות היום של רשות הרישוי לתת לנהג את מספר הנקודות הנכון, העכשווי.

יעקב פרי: ולכן, כאשר אתה מוריד "נוסף", אתה מתלה את העניין של הנקודות.

<מרדכי פדר: אני הבנתי זו בעיה לשים את זה על החידוש.

<מרדכי פדר: אני לא יכול לקבל היום כמה נקודות יש לי?

<מרדכי פדר: אם אני מתקשר, לא ישלחו לי בדואר?

יעקב פרי: אם אתה מתקשר אתה מקבל את רשימת העבירות וכמה נקודות יש לך ואתה יכול לעשות את החשבון לבד.

יעקב פרי: את הסיכום, מה כבר - - -

<מרדכי פדר: אדוני, לפי מה שהבנתי משרד התחבורה ממשיך לשלוח לפי בקשה את מספר הנקודות.

<מרדכי פדר: זה נכון?

יעקב פרי: בשביל זה אנחנו יושבים על התיקון.

יעקב פרי: במשך השנה הקרובה כנראה לא נשלח את מספר הנקודות.

<מרדכי פדר: לאף אחד?

<מרדכי פדר: גם לפי דרישה?

יעקב פרי: לפי דרישה אתה יכול לקבל את רשימת העבירות וכמה נקודות יש בצד כל עבירה ואז אתה צריך לעשות כנראה את החשבון.

<חוה ראובני: והחשבון הוא לא רק מתמטי, הוא גם משפטי.

<מרדכי פדר: אנחנו מאמינים שאסור להתלות את סעיף (ה).

<מרדכי פדר: כבר לפני שנה, כשעמדנו פה על הנושא הזה בדיון, משרד התחבורה עמד על הרגליים האחוריות כדי שלא להכניס כל מיני שינויים לטובת האזרח.

<מרדכי פדר: זה מעליב, לדעתנו, גם את חברי הוועדה הנכבדה הזאת וגם את כל אלה שתורמים מזמנם וממאמציהם לשפר את הבטיחות בדרכים, ככה להתייחס לחוק.

<מרדכי פדר: אנחנו טעינו – אמרו אז שזה מורכב.

<מרדכי פדר: אנחנו לומדים היום שמשרד התחבורה לא מסוגל לטפל בנושא מורכב, וזה משרד התחבורה שאחראי על כל הכבישים והבטיחות בדרכים.

<מרדכי פדר: אנחנו חושבים שזה מזלזל גם בוועדה וגם באינטליגנציה של אלו שמשתתפים פה לבקש להתלות את החוק.

<מרדכי פדר: אין שום סיבה שמשרד התחבורה לא ימשיך - - -

יעקב פרי: כן, אדוני, אבל אני מניח שאם אתה תסכים אתי – סליחה שאני קוטע אותך – שבין מה שאתה מכנה כזלזול או אי-היענות לחוק תקף במדינת ישראל או אי-מילויו בצורה תקינה לבין מצב שבו המערכת מסיבות שאני לא נכנס אליהן, לא מסוגלת היום לתת נתוני אמת.

יעקב פרי: אלא נתונים מעוותים - -

<מרדכי פדר: אני מסכים עם אדוני.

יעקב פרי: - - ובין נתונים מעוותים לבין לתת למשרד הרלוונטי, במרה הזה משרד התחבורה ורשות הרישוי, את הזמן להתארגנות ולאפשר לעמוד בחוק ולהעביר לאזרח את הנתון הנכון, אני חושב שהתשובה לגמרי ברורה.

<מרדכי פדר: אני חושב שמשרד התחבורה צריך לעמוד בניגוד לחוק, שיעמוד בקלקלתו ויודה שהוא לא מסוגל לעשות כמו החוק.

<מרדכי פדר: אנחנו לא משנים חוק.

<מרדכי פדר: אם אני גונב ואני לא מסוגל לעמוד בקלפטומניה שלי, אני אבקש מהוועדה הנכבדה לשנות את החוק כדי שגניבה לא תהיה עבירה.

<מרדכי פדר: אני לא חושב שזה מתאים.

יעקב פרי: אני מבקש, רב מרדכי, תקשיב, ועדת הכלכלה איננה בית משפט.

יעקב פרי: ועדת הכלכלה של הכנסת אמורה לאשר חוקים והדגש הוא שהחוקים ייטיבו עם האזרח.

יעקב פרי: מטרת החוק הזה שיצא לתוקפו ב-1 בפברואר 2015 הייתה להיטיב עם האזרח על מנת לאפשר לו לקבל תמונה מלאה על עברותיו ועל הנקודות שבצידן ומה צפוי לו אחרי זה.

יעקב פרי: המערכת לא עמדה בזה.

יעקב פרי: באה המערכת ואומרת: אני כן רוצה לעמוד אבל אני צריכה זמן להתארגנות.

יעקב פרי: על מנת שלא אעבור על החוק, כפי שאדוני מציין, במשך השנה הבאה או כל תקופה שהוועדה תקבע, אני מבקשת להתלות את הסעיפים הרלוונטיים, אל תחייב אותי להעביר אינפורמציה שגויה אזרח ואני מבטיחה לך – ואני מקווה שהם יעמדו בהבטחה – שבדצמבר 2016 המערכת תעבוד, מערכות המחשב יתרגלו ואזרחי ישראל יקבלו את מנת הנקודות המגיעה להם במירכאות באופן תקין.

<מרדכי פדר: אנחנו מסכימים שאסור לתת מידע שגוי לאזרח, אבל אדוני, זה לא לטובת האזרח התקנה הזאת, זה לטובת המשרד.

<מרדכי פדר: אם אדוני מרשה, אני בדרך כלל מסיים בשיר.

<מרדכי פדר: אדוני מרשה?

יעקב פרי: בשיר?

<מרדכי פדר: בשיר.

<ציון מזרחי: חיכיתי לשיר.

<ציון מזרחי: אי אפשר בלי השיר.

<מרדכי פדר: הפעם קשה לי לשיר, הורידו לי את החשק / וזאת בגלל שלא משחקים לפי כללי העסק.

<מרדכי פדר: האינטרס של האזרח בא במקום אחרון / האינטרס של משרד התחבורה הוא ערך עליון.

<מרדכי פדר: רוצים שנתמוך בכל דבר וגם בהיפוכו / העיקר שלא יגידו מלה רעה על חוסר יכולתו.

<מרדכי פדר: אז רבותי אנחנו מבקשים שלא להיות חותמת / לאזלת יד משוועת וחוסר אונים ולהתנהלות קלוקלת.

<מרדכי פדר: אם עוברים על החוק שיישאו בתוצאות / כמו כל אחד במדינת ישראל מכל המוצאות.

<מרדכי פדר: הבן שלי ביקש להוסיף לימריק: במשרד התחבורה שוב טעו / את שיטת הניקוד לא למדו / במקום לציית לחוק בקשו אותו למחוק.

<מרדכי פדר: שערורייה שאין כמוה.

<מרדכי פדר: תודה רבה לך, אדוני.

יעקב פרי: קודם כל, תודה על השיר.

יעקב פרי: רוח רעננה ומבדרת.

יעקב פרי: יחד עם זאת, אני חושב שכאשר עומד בפני הוועדה השיקול אם להמשיך ולשלוח לאזרחים מידע שגוי, או להפסיק לתקופה נתונה, ובסוף אותה תקופה נתונה להעביר לו מידע נכון, אמיתי, כאשר באותה תקופה לא נמנעת ממנו האפשרות לקבל אינפורמציה על כמות העבירות שלו, מה הן, וכמה יש בסוף כל עבירה נקודות, אנחנו בסופו של דבר יכולים לעמוד בזה, ואני מאד מודה לך על גם על השיר וגם על ההתייחסות.

<ציון מזרחי: כבוד היושב ראש, נכבדי, שיטת הניקוד פועלת מזה שנים במדינת ישראל, היא יצרה שינויים כאלה ואחרים במרוצת השנים.

<ציון מזרחי: אפילו בודדנו עבירות מסוימות, הורדנו עבירות מסוימות שלא צוברות נקודות, וכולי.

<ציון מזרחי: זה דבר אחד.

<ציון מזרחי: שיטת הניקוד באה לבצע אמצעי תיקון כדי להגיד לנהג: ידידי, תזהר ותרגיע.

<ציון מזרחי: לדוגמה, כשנהג צובר 12 נקודות אז אנחנו אומרים לו: בוא לקורס בסיסי, תלמד – כבודו כבר היה?

<ציון מזרחי: אני לא מסגיר את כבודו.

<ציון מזרחי: אני מקווה שהקורס היה בסדר.

<ציון מזרחי: אז אם כבודו למד שלא צוברים עוד נקודות מה-12 ואילך, אז זה בסדר גמור.

<ציון מזרחי: התחנה השנייה זה 24 נקודות והיא קורס בסיסי.

<ציון מזרחי: כלומר, אם רואים איזשהו נהג שבכל פעם עובר על תמרור עצור, צריך לשים איזשהו תמרור בראשו, משהו לא בסדר אתו.

<ציון מזרחי: אם חס ושלום מגיעים ל-36 נקודות אז זה שני הקורסים, וזה פסילה ל-3 חודשים וזה מבחן עיוני בסופם לחידוש הרישיון, שממנו כולם פוחדים ונבהלים ולא רוצים חזור למשרד הרישוי.

<ציון מזרחי: אני אומר לך את זה מניסיון האישי שלי והתערבותי, איך אומרים, בתוך עמי אנוכי יושב.

יעקב פרי: אתה אומר את זה מידיעה אישית או שעשיתם איזושהי בדיקה?

<ציון מזרחי: אני תיכף אעמוד גם על זה.

<ציון מזרחי: עוד משפט אחד על שיטת הניקוד.

<ציון מזרחי: לאחר זמן של תיקונים כאלה או אחרים, אדם שצבר פעם אחת 36 נקודות וממשיך – אחטא ואשוב, אחטא ואשוב – וצבר שוב, אז מגיעים לאמצעי תיקון יותר קשים, כמו: 9 חודשי פסילה, קורסים, תלך למכון הרפואי, עיוני ומעשי בסופם.

<ציון מזרחי: לפני בערך כמה חודשים, אחרי קול קורא שלנו דרך המדען הראשי של משרדנו, מוסד הטכניון עושה בעבורנו מחקר רציני ומעמיק על ההשלכות האם זה בסדר או לא בסדר, מה צריך, בודקים את עצמנו.

<ציון מזרחי: מההוויה הציבורית אני יכול להגיד לאדוני, אני מסתובב במשרדי הרישוי בארץ ואני מתערה בקהל גם עם כובע על הראש, עם קסקט וטי-שירט ואני שומע את האנשים שאומרים: אני על דבר כזה לא מוכן לחזור יותר למשרד הרישוי.

<ציון מזרחי: זה מדאיג אותם.

<ציון מזרחי: אז משהו פה כן טוב.

<ציון מזרחי: עכשיו, לדברי כבודו של מרדכי המשורר שלנו בכל ועדה אני מודה - - -

יעקב פרי: בכל ועדה זה שיר שונה.

<ציון מזרחי: כן, כן, בוודאי אנחנו רגילים.

<ציון מזרחי: מה שאני רוצה לומר, גם משטרת ישראל ומשרד התחבורה ובכלל זרועות החוק במדינת ישראל, לא אומרות שהן לא רוצות לקיים את החוק, אנחנו רוצים ליישר את הנתונים, לסדר אותם ולא להונות את האזרחים.

<ציון מזרחי: דברו פה על מבול בינואר 2016?

<ציון מזרחי: אני אומר צונאמי וצונאמי מוחק הכול.

<ציון מזרחי: למבול עוד איכשהו יש אגני ניקוז, אבל צונאמי פשוט מוחק הכול.

<ציון מזרחי: אז אנחנו רוצים להציל את העניין הזה.

<ציון מזרחי: עמיתי שיושב כאן, מנהל אגף תקשוב שלנו, הוא מהאנשים שעומלים קשות, כי כמו שאמרה עמיתתי עורכת הדין חווה ראובני, הדבר הזה מסובך.

<ציון מזרחי: שנתיים ולספור וזמן הצבירה לפעמים ארבע ושש שנים, אז אנחנו באמת רוצים לסדר את זה אחת ולתמיד ואנחנו נשמח אם העסק הזה יאושר.

<ציון מזרחי: תודה רבה.

יעקב פרי: חווה, את יודעת לקרוא הכי טוב, נכון?

יעקב פרי: תתחילי - - -

<יפעת רווה: נראה שזה פועל יוצא של סעיף קטן (ה), זאת אומרת - - -

<דרור וגשל: אמרנו נחליט בזה אחרי שנדבר על סעיף קטן (ה).

<חוה ראובני: לפני שעושים הקראה, אולי כדאי להחליט בעניין.

יעקב פרי: אנחנו עושים הקראה, ותוך כדי ההקראה מי שירים את היד ויחשוב שצריך למחוק, לפסול, לקרוע, לזרוק, להוסיף – נשמע אותו.

יעקב פרי: אנחנו לא יותר מדי אנשים ונראה לי גם שרוב האנשים פה הם צייתנים אז זה בכלל בסדר.

יעקב פרי: מה אנחנו מקריאים, סעיף (ד) קטן?

<חוה ראובני: את הצעת החוק.

<חוה ראובני: "הצעת חוק לתיקון פקודת התעבורה (הוראת שעה), התשע"ו-2015 הוראת שעה – תיקון סעיף 69א 1 .

<חוה ראובני: בתקופה שמיום התחילה עד יום ב' בטבת התשע"ז (31 בדצמבר 2016), בסעיף 69א לפקודת התעבורה, סעיף קטן (ה) לא יחול.

<חוה ראובני: ".

יעקב פרי: הייתי משאיר בכל זאת בסעיף כמה – אני רוצה להקריא אותו, יש לכם את סעיף (ה) המקורי?

יעקב פרי: אני הייתי משאיר: "רשות הרישוי תציין בטופס חידוש רישיון הנהיגה".

יעקב פרי: לא אכפת לי "את מועד הנפקת הטופס, הרי זה לא מפריע לכם, נכון?

יעקב פרי: מועד ההנפקה של הטופס של חידוש הרישוי, אין לכם בעיה עם זה.

<חוה ראובני: לא.

<ציון מזרחי: זה ביום ההולדת של האדם.

<חוה ראובני: לא.

<חוה ראובני: זה מועד ההדפסה של הנייר.

יעקב פרי: מתי אתה מדפיס את הנייר ושולח לי את החידוש?

<חוה ראובני: חודשיים קודם.

יעקב פרי: אז שום בעיה.

יעקב פרי: הייתי מוחק אחרי זה את" "המספר הכולל של הנקודות התקפות הרשומות לחובת הנהג במועד זה".

יעקב פרי: עד כאן.

יעקב פרי: משאיר את: "ואת דרכי ההתקשרות עמה לקבלת מידע", בלי המילה "נוסף", ולמחוק את "המידע הנוסף שיהיה ניתן לקבל יהיה מידע" – סליחה, "בדבר מועדי ביצוע העבירות וסוגי העבירות שביצע הנהג שבשלן נרשמו", את זה כדאי להשאיר בלי הנקודות.

<חוה ראובני: אדוני, ראיתי את ההצעה הזאת, שלחה לי אותה היועצת המשפטית, גברת כספי, אני סברתי שזה לא נכון להשאיר את זה.

<חוה ראובני: הבעיה היא שהמידע - - -

יעקב פרי: אנחנו מעקרים – אין יותר חוק.

יעקב פרי: זה כאילו הקפאת את החוק כולו.

<חוה ראובני: נכון, ואני אסביר מדוע.

<חוה ראובני: כפי שהסברתי, סך כל הנקודות תקפות, זה לא סכמה מתמטית של הנקודות הכוללות שמפורטות אלא זה גם עובר דרך איזושהי מסננת משפטית לא פשוטה, כפי שהסברתי בהתחלה.

<חוה ראובני: אם אנחנו נפנה את כל הציבור, בשנה הקרובה בערך חצי מיליון איש, לבקש את המידע הזה, הם כולם יסתכלו עליו: יש לי עבירה אחת של 4 נקודות מ-2004 ועבירה אחת של 6 נקודות מ-2007 ועוד עבירה של 4 נקודות ב-2007 גם כן וקורס שהוזמנתי אליו ב-2008 וביצעתי ב-2010 ועוד עבירה מ-2012, מה המשמעות של זה היום?

<חוה ראובני: הם כולם יפנו אלינו לקבל הסבר.

<חוה ראובני: חצי מיליון איש.

<ציון מזרחי: במבחן התוצאה, כולם יבואו למשרדי הרישוי.

<ציון מזרחי: טירוף יהיה לנו.

<חוה ראובני: אם רק רבע יבואו זה 120,000 איש.

יעקב פרי: אם אנחנו מוחקים את סעיף (ה) קטן, זה אומר שאת סעיף (ד), אם לא מוחקים, צריך לתקן.

יעקב פרי: את סעיף (2) קטן משאירים, אני מבין או שאת אומרת שבסעיף (ה) גם (1) קטן וגם (2) קטן?

<חוה ראובני: כן.

יעקב פרי: מה עמדתך לגבי (ד) לבקשת המשטרה?

<חוה ראובני: פורמלית אפשר לומר שאם אין סעיף קטן (ה), אין מידע נוסף כאמור בסעיף קטן (ה).

<חוה ראובני: יחד עם זאת, זה גם מבלבל, אז אולי לעשות את ההתאמה כדי שיהיה ברור.

<חוה ראובני: מסירת מידע חלקי, פירוט הנקודות בלי השורה התחתונה, אין לה ערך מבחינת הציבור כי הציבור לא מבין את זה.

יעקב פרי: את מציעה שבסעיף (ד) יימחקו מהמילים: "וכן דרכי התקשרות".

יעקב פרי: כלומר שייכתב שם: "נמסרה לאדם הודעת תשלום בשל עבירת תנועה, יצוין בטופס ההודעה מספר הנקודות שיירשמו לחובתו של אותו אדם אם יורשע בעבירה.

יעקב פרי: ".

יעקב פרי: נכון?

<חוה ראובני: נכון.

<יפעת רווה: אבל לפתוח סוגריים: ממילא היום על גבי הדוח יש את דרך ההתקשרות של מספר הטלפון.

יעקב פרי: בסדר.

יעקב פרי: אנחנו שואלים מה לעשות עכשיו.

<יפעת רווה: אני רק אומרת שאנחנו מקיימים - - -

יעקב פרי: אז אנחנו מסכמים שלגבי סעיף קטן (ד), אנחנו מוחקים מהמילים: "וכן דרכי התקשרות" עד "משטרת ישראל".

יעקב פרי: הנקודה היא אחרי: "אם יורשע.".

<מרדכי פדר: אדוני, מקפיאים, לא מוחקים.

יעקב פרי: מקפיאים, מקפיאים.

יעקב פרי: אני נוטה, בסופו של דבר, לקבל את מחיקת סעיף (ה) כולו, (1) ו-(2) קטן, למרות שניסינו, אביגל ואני, למחוק פה מילה, שם מילה, חזרנו וכתבנו – אז בואו נמחק את (ה).

יעקב פרי: אבל אני מבקש שלושה דברים: דבר ראשון, מיד תתחילו להתארגן על מנת שב-31 בדצמבר 2016, החוק הזה חוזר לכתבו וללשונו המקוריים.

<חוה ראובני: זה כבר בעבודה.

יעקב פרי: אדון צור, זה עליך, על כתפיך הרחבות.

<צור אהרון: אני מעריך שנדע להתמודד עם זה.

יעקב פרי: אני רק מבקש עוד דבר: אם תהיו מוכנים הרבה קודם, אז אני מבקש שתבואו חזרה אל הוועדה ותגידו: הרינו מוכנים ומזומנים.

יעקב פרי: בסדר?

<חוה ראובני: אנחנו אפילו נתחיל למסור את המידע בלי חובה שבדין.

יעקב פרי: מה שאתם עושים בהתנדבות – זה עליכם.

יעקב פרי: במה שקשור לוועדה, המועד האחרון שבוא נחזיר את החוק לתוקפו המלא בניסוח המקורי שלו מה-1 בפברואר 2015, יהיה ה-31 בדצמבר 2016.

יעקב פרי: היה ומשרד התחבורה, רשות הרישוי יהיה מוכן ומזומן חודשיים-שלושה, חצי שנה, 9 חודשים מראש, עליכם חלה החובה לבוא לוועדת הכלכלה ולהגיד: אנחנו מוכנים, אפשר להחזיר את החוק למתכונתו המקורית.

<חוה ראובני: אדוני מבקש שנתקן מחדש את החוק או שנתחיל למסור את זה גם בלי חובה שבדין, היה ונהיה מוכנים קודם?

<דרור וגשל: - - - ועדת שרים, להגיע לפה עוד פעם, להעלות עוד פעם ל-3 קריאות במקום שזה פשוט ייכנס אוטומטית - - -

יעקב פרי: אני חושב שבאיזשהו מקום, אם אתם תתחילו לעשות את זה בהתנדבות, תבורכו.

יעקב פרי: החובה שחלה עליכם תהיה ב-31 בדצמבר 2016.

<חוה ראובני: אנחנו בכל מקרה נודיע לוועדה אם אנחנו אכן עושים את זה - - -

יעקב פרי: הוועדה תודה לכם.

יעקב פרי: יש לנו עוד משהו?

יעקב פרי: צריך לקרוא את סעיף התחולה.

<חוה ראובני: "תחילה 2 .

<חוה ראובני: תחילתו של חוק זה ביום ז' בכסלו התשע"ו (19 בנובמבר 2015).

<חוה ראובני: ".

יעקב פרי: פה צריך להסביר כי יש פה רטרואקטיביות.

<חוה ראובני: נכון, אדוני.

יעקב פרי: אנחנו בדרך כלל לא עושים רטרואקטיביות, ופה התחולה תהיה רטרואקטיבית מ-19 בנובמבר 2015.

<חוה ראובני: זה התאריך שבו הפסקנו בפועל למסור את המידע לפי החוק.

<חוה ראובני: אנחנו מבקשים שהוועדה תיתן לנו הכשר בדיעבד.

יעקב פרי: כן, כן.

יעקב פרי: אנחנו נאשר לכם בדיעבד היות ואני כל הוועדה כולה אז אני גם מאשר.

יעקב פרי: אני בעד, מה שנקרא.

יעקב פרי: בעד – פה אחד

יעקב פרי: אני הצבעתי לעצמי.

יעקב פרי: הייתי מרוצה מעצמי.

יעקב פרי: כן, גברתי.

<רוית הופמן: אנחנו צריכים לשנות את הנוסח - - -

יעקב פרי: נאמר.

יעקב פרי: אנחנו אומרים ככה – בשבילך, עורכת הדין הופמן.

<אביגל כספי: זה יהיה: בתקופה שמיום התחילה עד יום ב' בטבת התשע"ז (31 בדצמבר 2016) יקראו את סעיף 69א לפקודת התעבורה כך.

<אביגל כספי: אז יהיה: (1) בסעיף קטן (ד) הסיפה , החל במילים "וכן דרכי התקשרות" לא תיקרא.

<אביגל כספי: כי זו הוראת שעה, זו רק התלייה.

<אביגל כספי: אז יהיה: (2) בסעיף קטן (ה) הסעיף הקטן לא ייקרא.

יעקב פרי: בסדר?

יעקב פרי: מקובל?

יעקב פרי: ברור?

<רוית הופמן: כן, תודה.

<אביגל כספי: סעיף (2) נשאר כמו שהוא מבחינת התאריך ועל זה בעצם אתה מצביע.

יעקב פרי: עוד שאלות, הערות, בקשות?

יעקב פרי: היה לי לעונג.

יעקב פרי: הישיבה נעולה.

יעקב פרי: תודה.